b"\n_START_ARTICLE_\nBurgeranch\n_START_PARAGRAPH_\nBurgeranch (hepreaksi '\xd7\x91\xd7\x95\xd7\xa8\xd7\x92\xd7\xa8\xd7\x90\xd7\xa0\xd7\xa5) on israelilainen pikaruokaravintoloiden ketju. 69 ravintolallaan (vuonna 2006) Se on Israelin toiseksi suurin McDonald'sin j\xc3\xa4lkeen.\n_START_SECTION_\nHistoria\n_START_PARAGRAPH_\nBurgeranch syntyi vuonna 1960 kun George Halamandaris avasi pikaruokaravintolan Benonin kaupungissa Etel\xc3\xa4-Afrikassa._NEWLINE_Israelin ensimm\xc3\xa4inen Burgeranch-ravintola avattiin vuonna 1972 Tel Avivissa ja vuonna 1978 samassa kaupungissa avatiin toinen ravintola. Ketju kasvoi ja oli markkinanjohtaja Israelissa vuoteen 1993 asti, jolloin McDonald's tuli maan markkinoille. Etel\xc3\xa4-afrikkalaisilta omistajilta Burgeranch siirtyi valtiolliselle Shekem-ketjulle._NEWLINE_Kun Burger King pyrki Israelin markkinoille ketju sopi yhteisty\xc3\xb6st\xc3\xa4 Burgeranchin kanssa. Yhteisty\xc3\xb6 ei kuitenkaan onnistunut ja Burger King avasi 60 ravintolaa ilman Burgeranchia. Kun Burger Kingin toiminta Israelissa n\xc3\xa4ytti ep\xc3\xa4onnistuvan Burgeranch yritti ostaa kilpailijan ravintolat, mutta monopolilait estiv\xc3\xa4t sen._NEWLINE_Vuonna 1999 energiayhti\xc3\xb6 Paz osti yrityksest\xc3\xa4 74 prosenttia ja vuoden 2001 lopussa se osti loput Burgeranchista. Vuonna 2006 Paz myi ketjun israelilaiselle liikemiehelle Yossi Hoshinskille."